b'\n_START_ARTICLE_\nKnji\xc5\xbenica \xc5\xa0i\xc5\xa1ka\n_START_PARAGRAPH_\nKnji\xc5\xbenica \xc5\xa0i\xc5\xa1ka je splo\xc5\xa1na knji\xc5\xbenica s sede\xc5\xbeem na Trgu komandanta Staneta 8 (\xc5\xa0i\xc5\xa1ka); ustanovljena je bila leta 1975._NEWLINE_Ima dislocirane enote: Knji\xc5\xbenica \xc5\xa0entvid, Knji\xc5\xbenica Vodice in Knji\xc5\xbenica Gameljne._NEWLINE_Decembra 2007 sta se zaprli glavna enota na Celov\xc5\xa1ki 161 in Knji\xc5\xbenica Valentin Vodnik na Vodnikovi cesti (ki je hkrati prenehala z delovanjem), saj sta se zdru\xc5\xbeili v novih prostorih na Trgu komandanta Staneta 8; odprtje nove glavne enote je bilo v februarju 2008._NEWLINE_Z ustanovitvijo Mestne knji\xc5\xbenice Ljubljana je knji\xc5\xbenica izgubila samostojni status in postala organizacijska enota. Z aprilom 2009 se je od Mestne knji\xc5\xbenice Ljubljana odcepila Knji\xc5\xbenica Medvode, nekdaj enota Knji\xc5\xbenice \xc5\xa0i\xc5\xa1ka, in pri\xc4\x8dela delovati samostojno.'